
39. 

(L.  S.) 


Praefatio. 


Professore  Dr.  Bidder,  viro  clarissimo,  qui 
egregia  cum  liberalitate  materiam,  qua  uterer, 
mihi  suppeditavit,  auctore,  ut  copiosas  de  retina 
litteras,  nova  commentatione  adjecta,  etiam  au- 
gerem, in  animum  induxi.  Quod  ut  facerem, 
minus  eo  adductus  sum  consilio,  ut  vel  obser- 
vationes novas  vel  interpretationes  nondum  pro- 
latas alferrem,  quamvis  hucusque  neutiquam  sa- 
tis lucis  illis  adhibitum  esse  certum  sit,  quam 
ut  de  quaestionibus  nondum  ad  liquidum  explo- 
ratis, ipse,  pervestigationibus  institutis,  judicium 
facere  possem.  Quae  pervestigationes , dum 
bebant,  et  nonnulla,  quae  observationibus  hic 
Dorpati  hucusque  institutis  repugnarent,  et 
alia,  quibus  illae  quam  maxime  confirmarentur, 
comperire  licuit.  Materia,  quod  dolendum  est, 
deficiente,  quominus  in  oculum  humanum  inqui- 
rendo certos  nancisci  possem  eventus,  impeditus 
sum,  attamen  satis  mihi  persuasi,  antequam  cel- 
lularum nervearum  cum  granis  fibrisque  radia- 
libus connexus  anatomicus  tam  certo,  quam  ho- 
die a multis  fieri  solet,  statuatur  et  respectu 

physiologico  necessarius  judicetur,  retinam  mul- 
tis adhuc  iisque  accuratissimis  submittendam 
esse  disquisitionibus.  Ad  hunc  diem  nemo  cel- 
lularum epidermidis  cum  nervorum  sensitivorum 
finibus  nexum  aut  contendit  aut  coarguit  nemi- 
nique  indoles  nervea  harum  cellularum  necessa- 
rio statuenda  visa  est,  quamvis  sine  epidermide 
sensus  perceptioqem  fieri  non  posse,  inter  omnes 
conveniat. 

Denique  grato  officio  fungi  liceat,  Proff. 
Dr.  Bidder  et  Dr.  Kupffer,  viris  doctissimis, 
eximiae  benignitatis,  qua  et  libros,  quibus  opus 
erat,  mihi  utendos  concesserunt,  et  in  faciendis 
investigationibus  tum  consilio  tum  re  me  adju- 
verunt, debitas  gratias  persolvendi. 


Caput  I. 

Prolegomena. 

Anno  1858  d.  m.  Octbr.  22  in  universitatis  nostrae 
literarum  nosocomio  obstetricio  infans  mortua  situ  clunibus 
praeviis  secundo,  aquarum  copia  praeter  normam  ingenti 
effusa,  in  lucem  est  edita,  cujus  abnormitates  tales  fuerunt. 
Fornicis  cranii  ossa  partesque  molles  ex  toto  deerant,  nec 
partium  squamosarum  ossium  occipitalis,  frontalis,  tempora- 
lium et  parietalium  ullum  supererat  vestigium,  quo  factum 
est,  ut  cavi  cranii  basis  denudata  adspectui  pateret.  Facies 
oculis  excellebat  admodum  prominentibus  nasoque  brevi 
proboscidi  simili,  in  quo  nullum  aderat  septum,  ita  ut  tan- 
tum una  eaque  rotunda  narium  apertura  exstaret.  Collum 
breve  crassumque  fere  directo  a maxilla  inferiore  ad  thora- 
cem transibat.  Cranii  basis  aperta  in  canalem  spinalem  us- 
que ad  quartam  vertebram  lumbalem  patefactum  continua- 
batur. Omnibus  in  vertebris  processus  spinosi,  arcusque 
deerant  corporumque  vertebralium  paries  posterior  et  pro- 
cessus transversi  conspici  poterant.  Cavi  cranii  basis  mem- 
brana fibrosa  villosaque  sanguine  imbuta,  cui  nervorum  ce- 
rebralium initia  inserebantur,  obtecta  erat.  Pariter  in  canale 
spinali  funiculi  fibrosi  ac  membranosi,  meningum  medullae 
spinalis,  praesertim  durae  matris  reliquiae,  apparebant,  ex 

quibus  utrumque  latus  versus  nervorum  spinalium  radices 
originem  capiebant.  Deorsum  versus  pro  cauda  equina  massa 
quaedam  sanquinolenta  ac  spongiosa  inventa  est,  quae,  mi- 
croscopio  in  usum  vocato,  ex  magna  vasorum,  sanguine  coa- 
gulato repletorum  multitudine  massaque  fundamentali  partim 
subtiliter  granulata  partim  nucleata,  cujus  quaenam  natura 
esset,  definiri  nequiit,  composita  esse  cernebatur.  Infantis 
longitudo  \\"  par.  adaequavit.  Funiculus  umbilicalis  paullo 
infra  medium  trunci  partem  insertus  erat;  ungues  manuum 
pedumque  jam  conformati  marginibus  liberis  instructi  appa- 
rebant; palpebrarum  fissura  patebat,  in  earumque  marginibus 
cilia  plane  efformata  animadvertebantur,  membrana  pupillari 
non  amplius  superstite.  Infans  quum  parva  sit,  etiamsi  fornici 
cranii,  qui  deest,  pollices  2 — 3 tribuerimus,  quumque  nucleus 
osseus  in  ossis  femoris  epiphysi  deficiat,  nobis  jus  non  sup- 
petit, infantem  pro  omnino  matura  habendi,  sed  potius,  si 
omnium  reliquorum  signorum  rationem  duxerimus,  eam  men- 
sis septimi  vel  octavi  periodi  foetalis  esse  existimabimus,  id 
quod  etiam  satis  cum  relationibus  in  nosocomio  obstetricio 
inventis  congruit. 


Casus  hic,  qui  priori  Anencephaliae  et  Amyeliae  gradui 
a Focrster  J)  posito  prorsus  respondet,  summamque  cum 
casibus  a Geoffroy  St,  H i I a i r e  1  2 ) a Vrolick3)  aliisque 


1)  Handbuch  der  speciellen  patholog.  Anatomie.  Leipzig  1854.  Pag.  405 
et  pag.  464. 

2)  Histoire  des  anonialies  d orgauisation  elc.  (ab.  8,  9. 

3)  Tabui,  ad  illustraud.  embryogenesin  etc.  Tab.  51,  fig.  3;  tab,  40, 
fig.  1,  2;  tab.  42,  fig,  1,  4. 


jam  multimodis  descriptis  similitudinem  refert,  nobis  vix  di- 
gnus esset  visus,  de  quo  uberius  exponeremus,  nisi  spes 
fuisset,  fore  ut  quadam  ex  parte  contemplatio  ejus  aliquid 
utilitatis  afferre  posset.  In  disquisitionibus  nostris,  quae 
maxima  ex  parte  ad  retinam  pertinebant,  jam  ab  initio  nihil 
novi,  quod  ad  subtiliores  texturae  rationes  spectaret,  nos 
reperturos  esse  putavimus,  neque  hoc  consilio  pervestigatio- 
nes instituere  in  animo  habuimus.  Verumtameu  certam 
spem  conceperamus,  exparte  potissimum  pathologica  hunc 
casum  certiora  quaedam  ad  eorum,  quae  hucusque  obser- 
vata sunt,  interpretationem  nobis  allaturum  esse,  eoque 
modo  fore,  ut  quaestiones  de  vera  diversorum  retinae  ele- 
mentorum natura,  aetate  recentiore  tam  varie  agitatas,  si 
non  ad  liquidum  explorare,  tamen  vel  in  hanc  vel  in  illam 
pariem  confirmare  liceret.  Sententia  a Koelliker4)  et 
H.  Mueller5)  in  medium  prolata,  qua  retina  solummodo 
elementis  nerveis  consistere,  atque  ad  nervi  optici  fibras 
tamquam  apparatus  terminalis,  luci  percipiendae  destinatus 
pertinere  putatur,  primo  a Blessig6),  qui  sub  Bidderi 
nostri  auspiciis,  hominis  retinam  perquisivit,  quam  acerrime 
est  impugnata,  quam  jam  antea  et  Bidder,  Han nover, 
Bruecke  nerveam  bacillorum  naturam  in  dubitationem  vo- 
cassent,  et  Rernak7)  fibrarum  radialium  Muellerianarum 
systema,  e tela  conjunctiva  compositam,  caeteris  elementis 
fulciendis  inservire  censuisset.  Investigationes  tamen  a 


4)  Mikroskop.  Anatomie.  Leipzig  1854.  Pag,  648  et  multis  aliis  locis. 

5)  Zeitschrift  fur  wissenschaftliche  Zoologie,  1856,  Btl.  VIII , p.  1 — 122. 

6)  De  retiuae  textura.  Diss.  inaug.  Dorpali  1855. 

7)  AUgemeine  med,  Centralzeitung , 1854,  Nr.  1. 


Blessig  institutas  quum  H.  Mueller8),  ut  quas  parum 
diligenter  factas  crederet,  rejecerit,  quamquam  et  ipse  tities 
internos  fibrarum  radialium  funiculos  tela  conjunctiva  com- 
positos judicat,  quibus  cellulae  nerveae  ad  membranam  li- 
mitantem adnectantur,  (I.  c.  p.  72,  73)  quurnque  sententia 
ab  auctoribus  Herbipolitanis  primum  proposita,  quoniam 
theoriae  physiologicae  apta  videbatur,  quibusdam  mutationi- 
bus adhuc  dubiis  admissis,  in  compendia  9),  quae  sunt  de 
physiologia,  recepta  sit,  hic  Dorpati  experimentis  ab 
Eduardo  Lenti»)  factis  excitati,  ut  ad  retinae  elementa 
rite  dijudicanda  certum  nanciscerentur  eventum,  aliam  viam 
inierunt.  Sic  E.  Lehmann11)  in  ranis  vivis  cerebrum 
exstirpavit  atque  in  canibus  nervum  opticum  persecuit,  ut, 
quaenam  his  rerum  conditionibus  retinae  rationes  essent, 
certius  inquireret.  Cujus  in  disquisitionibus  quum  comper- 
tum esset  omnia  retinae  strata,  excepto  strato  intimo  nervi 
optici  fibras  continente,  ad  membranam  limitantem  posito, 
integra  manere,  dum,  uti  H.  Mueller12)  de  observationi- 
bus similibus  in  homine  oblatis  testatur,  etiam  cellularum 
nervearum,  quae  dicuntur,  stratum  non  adesse  videbatur, 
quumque  hanc  ob  causam  retinae  elementa  alio,  quam  a 
Koelliker  aliisque  dijudicata  fuissent,  modo  interpretanda 
esse  appareret,  nobis  quam  exoptatissimum  visum  est, 


8)  Zeitschrift  fur  wissenschaftliche  Zoologie  von  Siebpld  uml  Koelli- 
ker. 1856.  VIII,  pag.  122. 

9)  Funke:  Handbuch  der  Physiologie  , Leipzig  1855.  I , pag.  711,  et 
editio  altera,  Leipzig  1858,  pag.  147. 

10)  Zeitschrift  fiir  wissenschaftliche  Zoologie.  1856.  VM , pag.  I'1’. 

11)  Experiment.  quaedam  de  nervi  opt.  dissect.  ad  retin.  textui,  vi  et  effectu. 
Diss.  inaug.  Dorpat.  1857. 

1?)  Comptes  rendus.  Oct.  1856,  pag.  814. 

quovis  casu,  qui  his  rerum  lationibus  aliquid  lucis  adhibere 
posset,  hunc  in  finem  uti.  Itaque  iis,  quae  Lehmann  re- 
pererat,  innixi  quum  ab  hac  sententia  proficisceremus, 
nervi  optici  cum  cerebro  conjunctione  sublata,  necesse  esse, 
nervorum  fines  periphericos  degenerare,  quoniam  nostro  in 
monstro  cerebrum  omnino  deerat,  certo  nobis  visi  sumus 
exspectare  posse,  monstri  istius  oculis  pervestigatis,  nos 
comperturos  esse,  quaenam  retinae  partes  jure  pro  telis 
nerveis  haberi  possent,  quaeque  non  possent.  Quae  per- 
vestigationes dum  instituantur,  nobis  scriptum  ab  Ani- 
mo n 13)  de  oculi  humani  efformatione  editum  innotuit,  quod, 
observationum  de  retinae  efformatione  respectu,  rem  nobis 
propositam  jam  absolvisse,  ideoque  scrutationum  nostrarum 
utilitatem  in  discrimen  vocare  videretur.  Ammon  enim  (1.  c. 
p.  93  et  seqq.)  sexta  periodi  foetalis  hebdomade  retinam  prae- 
cipitati floccosi,  quod  facile  in  aqua  difflueret,  internam  bqlbi 

t 

superficiem  obtinentis  speciem  prae  se  ferre,  atque,  mense 
graviditatis  secundo  (1.  c.  p.  99),  observatione  ope  micros- 
copii  facta,  nihil  amplius  cognosci  posse  nisi  corpuscula 
rotunda  nucleo  praedita,  tradidit,  quae  corpuscula  cellulas 
nerveas  esse  arbitratur,  neque  ullum  aut  bacillorum  aut 
aliorum  elementorum  deprehendi  posse  vestigium  contendit. 
Tertio  graviditatis  mense  bi  nuclei  jam  per  strata  dispositi, 
et  major  bacillorum  copia  conspicua  esse  dicuntur.  Verba 
ejus  haec  sunt:  „Auch  sah  man  zwischen  jenen  granuliren- 
„den  Schichten  eine  Masse,  die  mehr  ein  gestricheltes  An- 
„sehen  hat  (radiare  Fasern?).  Diese  gestreifte  Schicht  lag 
„offenbar  bei  fcinen  Durchschniltcn  der  Netzhaut,  dic  et- 


13)  Graefes  Archiv  fur  Ophthalmologie.  1858.  IV,  pag.  1—  ??6. 

„was  ausgezackt  in  ihren  Trennungsstellen  waren  nnter  der 
„Schicht  der  Nervenzellen  14).“ 

Mense  quarto  exounte  vel  quinto  ineunte  fibrae  deni- 
que nerveae  ex  nervi  optici  trunco  prodire  atque  per  reti- 
nam extendi  perhibentur,  idque  eum  in  modum,  ut  hae 
librae  omnia  retinae  loca  plicata  fugiant,  solaque  loca  lae- 
via quaerant.  Nos,  quamquam  vehementer  dolemus,  aucto- 
rem celeberrimum  in  magna,  quae  ei  in  promptu  fuisse  vi- 
detur, materia,  quanta  vix  cuiquam  alio  obtingat,  non  accu- 
ratiores de  singulorum  retinae  stratorum  efformatione  paul- 
latim  progrediente  disquisitiones  microscopicas  instituisse, 
nunc  tamen,  donec  aliae  prolatae  fuerint  observationes,  iis, 
quas  memoravimus,  quantum  quidem  intelligi  queunt,  ac- 
quiescere debemus.  QuasFr.  Guensbu  rg  15)  investigationes 
fecit,  eas,  quod  dolemus,  non  ex  ipsius  auctoris  opere  co- 
gnoscere potuimus,  sed  tantnm  ex  judicio  critico  a Funke  16) 
facto  comperire  licuit.  Attamen,  qui  disquisitionum  illarum 
allati  sunt  eventus',  eos  non  possumus  quin  nimis  mancos 
esse  arbitremur,  ita  ut  nullum  inde  majoris  momenti  ad  re- 
tinae eflbrmationem  ediscendam  repeti  possit  additamentum. 
Auctore  Guensbu  rg,  jam  hebdomade  eexta  bacilla  coni- 
que, octava  fibrae  cinereae,  (quae  utrum  radiales  an  strati 
molecularis  sint,  quaeritur),  tertia  decima  strata  granulosa 
in  conspectum  veniunt. 

Quodsi  in  monstro,  de  quo  hic  agitur,  cerebrum  ante 


1 i)  Ipsa  auctoris  verba  atterenda  esse  credidimus,  quippe  quae  diversissi- 
mis modis  interpretari  possis. 

15)  Untersuchungen  uber  die  Entwickelung  verscliiedeuer  Gewebe  des  menscli- 
lichen  Kbrpers.  Breslau  1854. 

16)  Schmidfs  Jalirbficher.  1855.  Bd.  85,  Nr,  1,  pag.  1?9,  133. 


mensem  quartam  quintumve  destructum  est,  quod  jam  priore 
periodo,  fortasse  mense  altero  tertiove,  factum  esse  statuere 
debemus,  quoniam  tunc  cranii  integumenta  adhuc  mollia 
destructuque  facilia  erant,  siquidem  clo.  Ammon  assen- 
timur,  nullae  fibrae  nerveac  ex  nervi  optici  trunco  tum 
exisse  potuerunt,  ideoque  retinae  stratum  fibras  nerveas  con- 
tinens deficeret  necesse  fuit.  Et  quidem  illud  deesse  opus 
erat,  non  uti  initio  credidimus,  quia  cerebro  destructo,  a 
fonte,  ex  quo  nutrimenta  caperet,  seclusum  ac  degeneratum 
esset,  sed  quia  illo  tempore,  quo  organum  centrale  ad  illius 
strati  formationem  necessarium  periit,  nondum  conformatum 
erat.  Itaque,  hac  rerum  conditione,  quaestio  prima  a nobis 
posita  mutaretur  oportuit,  sed  sententia  jam  prius  prolata, 
qua  reliqua  retinae  strata  a fibrarum  nervearum,  quae  vo- 
cantur, strato  non  pendere  creduntur,  eo,  quem  Ammon 
descripsit,  efFormationis  decursu  etiam  confirmatur.  Omnia 
igitur  si  complectimur,  quae  ad  hunc  diem  de  bacillorum, 
stratorumque  granulosorum  et  fibrorum  radialium  natura 
anatomica  comperta  sunt,  neutiquam  illa  pro  fibrarum  nervi 
optici  finibus  haberi  possunt;  quae  si  omnino  pro  elementis 
nerveis  putanda  sunt,  quod  cur  fiat,  hucusque  vel  diligen- 
lissima  telarum  similium  exploratio  causam  idoneam  non 
suppeditavit,  — organi  centralis  per  se  exstantis  elementa 
existimanda  sunt,  quod  originis  suae  nulritionisque  ac  fun- 
ctionis conditionem  in  semet  ipso  contineat,  et,  primordiis 
ipsius  jam  perfectis,  nervi  optici  fibris  cum  cerebro  demum 
conjungatur,  similiter  atque  medullae  spinalis  cellulae  ner- 
veae  centrales  posteriore  demum  tempore  ope  substantiae 
albae  fibrarum  cum  cerebro  connexum  ineunt.  Quo  inter- 

pretandi  modo,  cui  etiam  observationes  ab  H.  Schoeler  lr) 
in  pullo  gallinaceo  susceptae  patrocinantur  quamquam  quaes- 
tio de  histologica  illarum  telarum  peculiarium,  quae  in  retina 
occurrunt,  dignitate  haud -quaquam  transacta  est,  tamen 
quemvis  incorrupti  judicii  scrutatorem  mihi  assensurum  esse 
confido,  quo  nunc  nostra  histologiae  scientia  posita  sit 
statu,  nondum  nobis  potestatem  esse,  formas  illas  simplici- 
ter telis  nerveis  adnumerandi.  Qua  de  re , si  est  omnino 
via,  qua  quaestio  ad  liquidum  perducatur,  hoc,  quantum 
mea  fert  opinio,  nisi  cerebro  singulisque  ejus  partibus  dis— 
quisilis,  vix  contingat.  Namque  in  cerebro  solo  ad  hoc 
tempus  quaedam  inventa  sunt  huic  granorum  perstrata  dis- 
positioni consimilia;  solis  in  cerebro  medullaque  spinali  et 
gangliis  periphericis,  qualia  sunt  prioribus  efformationis  pe- 
riodis, talia  reperimus  grana,  quae,  et  formae  et  magnitudinis 
ratione  habita,  eodem,  quo  retinae  grana,  loco  haberi  queant, 
Gerlach18)  et  Hess19),  fibrarum  haud  dubie  nervearum 
cum  hisce  granis  connexum  affirmantes,  si  parte  ex  altera 
ejus  modi  grana  etiam  cum  cellulis  epithelialibus  conjuncta 
esse  concedunt,  haec  tanta  est  rei  difficultas,  ex  qua  nunc 
quidem  nos  expedire  nequeamus.  Quae  quum  ita  sint, 
hanc  controversiam  nunc  missam  faciamus,  atque,  dum  tela- 
rum singularum  ac  praesertim  retinae  efformatio  et  cerebri 
histologia  certius  cognita  idonea  nobis  adminicula  praebue- 
rit, exspectemus:  Quam  ob  rem,  quas  proposituri  sumus, 

17)  T)e  oculi  evolutione  in  embryou.  gallinae,  lliss.  inaug.  Dorpat.  1848. 
Pag.  15,  16. 

18)  Mjjkroskopisclie  Stuilieii  aus  dem  Gebielc  iler  luenscblicheu  Morphologie. 
Erlangen  1858. 

19)  l)e  cerebelli  gyrorum  textura  disquisil.  inicroscop,  Diss.  inaug.  Dorpat. 
1858.  pag.  33. 

pervestigationes  nullum  alium  propositum  habent  finem  nisi 
ut,  Ammon  quae  invenit  confirment,  et,  quod  jam  omni 
exemptum  videtur  dubitatione,  denuo  probent,  nimirum  re- 
tinae strata,  uno  excepto,  a nervi  optici  fibris  non  dependere. 

Denique  admonendum  censeo,  monstri  nostri  oculos,  in 
hebdomades  quattuor  acidi  chromici  solutioni  1,5  pc.  man- 
datos, ad  disquisitionem  ope  microscopii  suscipiendum  prae- 
paratos esse;  attamen,  altero  nonnullis  post  partum  horis 
in  acidum  chromicum  immisso,  alter  triduo  demum  elapso 
acido  datus  est,  qui,  quamquam  primo  adspectu  parum  mu- 
tatus esse  videbatur,  postea  tamen  cognitus  est  adeo  esse 
decompositus,  ut,  ne  incertum  pervestigationum  eventum  adi- 
pisceremus,  ejus  rationem  non  habendam  esse  judicaremus. 
Quum  autem  nostra  interesset,  ut  ipsi,  quaenam  normales 
texturae  retinae  rationes  essent,  erueremus,  diversorum  ani- 
malium oculos  nobis  comparare  et,  quae  hucusque  comperta 
sunt,  denuo  perlustrare  non  omisimus.  Quo  consilio  ducti, 
oculis  boum  adultorum,  vitulorum,  suum,  cuniculorum,  avium 
diversarum,  ranarumque  ad  perquirendum  usi  sumus.  Re- 
tinam embryorum  ovinorum,  i" — 6'  longitudine  aequantium 
perscrutati,  nullum  obtinuimus  successum,  quoniam  retina 
tam  varias  in  plicas  composita  adeoque  friabilis  erat,  ut 
nulla  inde,  quibus  uteremur,  segmenta  transversa  facere  pos- 
semus. Hominis  autem  oculos  recentes,  praesertim  foetuum 
ad  normam  constructorum,  non  contigit,  ut  nobis  compara- 
remus, quamvis  vel  maxime  optabile  esset,  in  hos  potissi- 
mum comparandi  causa  inquirere. 

Caput  II. 

Retinae  monstri  nostri  pervestigatio. 

Oculis  simpliciter  dimidiatis,  utriusque  oculi  retina  pli- 
cas embryonales,  praecipue  in  fundo  manifestas,  ostendit. 
In  oculorum  altero  retina  extravasato  sanguineo  a toto  polo 
posteriore  diremta,  atque  tantopere  mutata  erat,  ut  jam 
disquisitionibus  adhiberi  nequiret.  In  altero,  microscopio 
simplici  usi,  retinam,  quibus  locis  plicata  erat,  plane  duo  in 
strata  divisam  esse  observavimus,  quae  strata  pulcherrimis 
fibrorum  columnis  inter  se  conjuncta  erant;  qua  de  re  in- 
fra locus  erit  quo  copiosfis  disseramus.  In  utraque  vero 
retina,  disquirendi  modo  non  mutato,  magna  luminum  va- 
sorum dissectorum  multitudo  in  oculos  incurrit,  qua  interna 
membranae  pars  compluribus  locis  speciem  fere  alveolarem 
accepit. 

1)  Stratum  bacillosum,  (Fig.  II,  a)  ipsi  tunicae 
choroideae  pigmento  carenti  conterminum,  multisque  locis 
talium  cellularum  choroideae  pigmenti  expertium  serie  con- 
junctum, microscopio  adhibito,  plerisque  locis  latitudinem 
0,0009"  par.  adaequans,  elementis  salis  notis,  nimirum  ba- 
cillis conisque,  compositum  esse  cernebatur,  quorum  priora 
saepe  introrsum  versus  in  fibras  tenues  elongata  apparue- 
runt, posteriores  eodem,  quo  H.  Mueller,  Koelliker, 
Blessig  descripserunt  modo  cum  grano  oblongo,  quod 
„Zapfenkorn“  dicitur,  juncti  erant.  Praeparatis  per  aliquod 
tempus  acido  sulfurico  diluto  et  Glycerino  tractatis,  id  quod 
plerumque  fecimus,  ut  imaginem  magis  perspicuam  efficere- 
mus, hic  illic  in  uno  vel  altero  bacillo  finem  externum  cla- 

vae  ad  instar  tumefactum  observare  licuit.  Quod  phaeno- 
menon quum  in  retinae  segmentis  acido  sulfurico  et  Glyce- 
rino  non  tractatis,  in  conspectum  non  venerit,  illud  videmus 
existimare  posse  arte  tantum  productum  fuisse,  iis,  quibus 
nos  imaginis  planioris  reddendae  causa  usos  esse  diximus, 
substantiis  effectum  exhibentibus.  Koelliker  (I.  c.  II.  p. 
651)  haec  verba  profert:  „In  minder  frischen  Augen  findet 
„man  oft  alie  Stabchen  in  runde  blasse  Kugeln  umgewandelt, 
,,die  entweder  durch  ein  Zusammenrollen  der  Stiibchen  oder 
„ein  totales  Aufblahen  derselben  sicli  bilden.“  Quos  Koel- 
liker descripsit  conos  exteriora  versus  elongatos,  nomine 
„Zapfenstabchen“  dictos,  eos  quidem  solitarios  invenire  non 
potui,  haud  invitus  tamen  concedens,  eos,  quod  aut  abrupti 
aut  corrugati  fuerint  adspectum  fugere  potuisse  Interior 
strati  bacillosi  limes,  quem  Koelliker  lineam  stratum  ba- 
cillosum  limitantem  appellat  (Begrenzungslinie  der  Stabchen- 
schicht)  linea  distincta  et  manifesta  constituitur,  quae  non, 
uti  H.  Mueller  (1.  c.  p.  53)  arbitratur,  bacillorum  cono- 
rumque processibus  horizontalibus  parvis  a latere  inter  se 
contingentibus  orta  esse  videtur,  sed  potius,  quemadmodum 
Blessig  censuit,  granis  conorum  (Zapfenkorner)  a latere 
inter  se  junctis,  exstitit  (Fig.  II.  c).  Blessig  (1.  c.  p.  II)  hisce 
verbis  utitur:  „Eo  loco,  quo  hoc  corpus  cum  cono  conjun- 
gitur, processus  invenitur  striae  similis  (leistenformig)  qui- 
„bus  processibus  altera  alterum  contingentibus  linea  distincta 
„colore  fusco  imbuta  formatus  (cf.  Fig.  1,  2,  3,  c)“.  Equi- 
dem, hac  ratione  in  segmentis  tenuibus  identidem  animad- 
versa, hoc  et  ipse  admonendum  esse  censui , quoniam  reti- 
nae imagines  in  iconibus  physioligicis  E ck  eri  an  is  (Tab. 
XIX)  prolatae,  hanc  rationem  omnino  non  respiciunt. 

2)  Stratum  granulosum  externum,  (Fig.  II. 

/ 

d)  cujus  latitudo  fere  0,0025'  par.  aequat,  primo  in  stratu 
bacillosi  confinio  conorum  grana  (Zapfenkorner)  processibus 
lateralibus,  de  quibus  mentionem  jam  fecimus,  inter  se  juncta 
offert.  Haec  omnibus  in  segmentis,  quae  microscopio  sub- 
misi, confertiora,  quam  aBlessig  delineata  sunt,  apparue- 
rant; ac  raro  tantum  granorum  nonnulla  iuter  haec  cono- 
rum grana  interposita  esse  vidimus.  E conorum  granis  fibrae 
pallidae  provenerunt,  quae,  strati  granulosi  externi  partem 
mediam  versus  e conspectu  evanescentes,  demum  in  exte- 
riore strati  inter  granulosa  intermedii  margine  manifestiores 
fuerunt.  Spatium  reliquum  confertis  granis  saepenumero 
jam  descriptis  occupatum  erat,  quae,  in  massam  fundamen- 
talem subtiliter  striatam  immersa,  a strati  granulosi  interni 
granis  solum  majore  copia  colorequc  fusciore  distingueban- 
tur. In  liberis  segmentorum  marginibus  saepe  granum  ejus- 
modi resolutum  deprenhedere  potuimus,  quod  aut  processum 
tenuem  in  stratum  inter  granulosa  intermedium  immitteret, 
aut  processu  altero  cum  grano  secundo  tertiove  conjunctum 
esset.  Quae  grana  utrum  pro  solis  nucleis,  an  pro  cellulis, 
in  quibus  membrana  cellularis  nucleum  arcte  involvat,  ha- 
benda sint,  quamquam  equidem  decernere  non  ausim,  ta- 
men admonendum  esse  judico,  aream  pallidam  grani  a 
Vintsehgan,  Koelliker,  Blessig  commemoratam  mihi 
saepe  in  fibras  pallidas  e grano  proficiscentes  plane  perse- 
qui licuisse,  ita  ut  grana  in  fibras  quasi  immersa  esse  vide- 
rentur. Ceterum  haec  grana  maximam  cum  corpusculis  san- 
u guinis  similitudinem  referant,  quibus  cum  et  forma  et  ma- 
gnitudine congruunt. 

3)  Stratum  inter  granulosa  intermedium, 

(Fig.  II,  i)  plerumque  0,0012"  par.  latum,  e massa  fundamentali 
subtiliter  granulata  constabat,  per  quam  fibras  radiales  ex 
strato  granuloso  externo  prodeuntes  manifesto  persequi  potui- 
mus. Quae  Blessig  (1.  c.  p.  20)  corpora  fusiformia  in  strato  in- 
ter granulosa  intermedio  inventa  descripsit,  atque  in  primis 
de  eorum  forma  irregulari  mentione  facta,  a granis  discer- 
nit, et,  praeeunte  H.  M u e 1 1 e r , fibrarum  radialium  intume- 
scendas putat,  ego,  siquidem  eadem  mihi  in  conspectum  ve- 

i 

nerunt  corpora,  de  quibus  Blessig  commemorat,  nodulos 
appellare  malim,  compluribus  ejusmodi  fibris  Muellerianis  in- 
ter se  junctis  efformatos.  Saltem  persaepe  praesertim  in 
strato  granuloso  interno,  quod  statim  describam,  fibras  ra- 
diales rete  conformare  observavi,  cujus  in  lacunis  grana  sunt 
posita,  cujusque  noduli  istis  irregularibus  et  angulosis  fibra- 
rum radialium  intumescentiis  efficiantur. 

4)  Stratum  granulosum  internum  (Fig.  II,  e) 
latitudine  minore,  0,0015"  par.  aequans,  plerumque  grana 
pallidiora  neque  tam  conferta,  quam  stratum  exterius,  con- 
tinet. Mihi,  segmentis  tenuioribus  perquisitis,  semper  rete 
peculiare,  quod  hoc  in  strato  fibris  radialibus  grana  inclu- 
dentibus efficitur,  sub  adspectum  cecidit.  Quae  ratio,  quod 
sciam,  de  hoc  strato  nondum  certius  est  descripta.  Quibus 
locis  hoc  rete  dilaceratum  erat,  iis  saepe  manifesto  obser- 
vare licuit,  quomodo  grana  brevibus  fibrarum  frustis  a la- 
tere adhaererent  (Fig.  I,  b).  Compluribus  locis  ejusmodi 
grana  fibris  circumdata  facile  pro  cellulis  nerveis  multipola- 
ribus haberi  potuerunt 

5)  Ad  stratum  moleculare  (Fig.  I,  m ; Fig.  II,  f.) 
sic  dictum  quod  attinet,  cujus  latitudo  0,0013"  par.  fuit,  ple- 
rumque fibrarum  radialium  tractus  in  eo  quam  manifestissime 

i 

persequi  potuimus,  qua  de  causa,  a Blessig  (I.  c.  p.  23, 
24)  discedentes,  observationibus  a Koelliker,  Vintsch- 
gau,  Mueller  prolatis  assentimur. 

6)  Cellularum  nervearum  stratum,  quas  au- 
ctores vocant,  quod  Blessig  stratum  granulosum  intimum 
vel  tertium  nominare  maluit  (Fig.  I,  c;  Fig.  II,  g),  plerum- 
que una  vel  duabus  granorum  seriebus  compositum  cerne- 
batur, quae  grana  eadem  tum  magnitudine  tum  specie,  qua 
stratorum  ceterorum  grana,  praedita,  hic  illic  cellulas  simu- 
lare videbantur,  quod  in  lacunas  fibris  radialibus  relictas 
immersa  erant.  Equidem,  hanc  rationem,  quae  hisce  granis 
cum  massa  fundamentali  moleculari  fibrisque  radialibus  in- 
tercedat, summa  cum  diligentia  observare  conatus,  facere 
non  possum,  quin  Blessig  adstipuler,  ea  non  pro  cellis  ner- 
veis,  sed  tantum  pro  granis  inter  singulos  fibrarum  tractus 
immersis  habenda  esse  judicanti.  Hujus  strati  grana  si  cel- 
lulas nerveas  existimaremus,  strati  granulosi  interni  alterius 
grana  eodem  vel  potius  meliore  jure  pro  cellulis  nerveis  pu- 
taremus oporteret,  quoniam  hoc  in  strato  grana  continuo 
fibrarum  reti  insunt;  granumque  tali  fibrae  limite  undique 
cingitur.  Illo  autem  in  strato , quod  cellularum  nervearum 
dicitur,  fibrae,  quum  decursum  parallelum  ineunt,  non  retia 
undique  clausa,  sed  stratum  moleculare  versus  aperta  effor- 
mant,  ita  ut  hoc  stratum  moleculare  continue  in  interstitium 
inter  duas  fibras  interjectum  persequi  liceat,  et,  quum  in  hoc 
reti  grana  sint  posita,  fibrae  horum  lateribus  sese  appli- 
cent. Quod  quum  ita  sit,  mihi  saltem  certum  est,  haec  cor- 
pora haberi  non  posse  pro  cellulis  nerveis.  Libera  ejus- 
modi grana  etiam  in  illo  strato  moleculari  occurrere,  H.  Muel- 
ler, ranarum  retinam  perscrutatus,  confirmavit  (1.  c.  p.  32), 

eorum  numerum  saepe  cellularum  multitudini  praestare  con- 
tendens, quae  tamen  eorum  dignitas  sit,  se  nunc  quidem  in 
incerto  relinquere,  adjiciens.  Quam  observationem  viro 
docto  oblatam  et  ego,  ranarum  retina  investigata,  identidem 
instituere  potui,  et,  quamvis  mihi  non  contigerit  ut  cellulas 
nerveas  in  situ  suo  animadverterem,  tamen  persuasum  ha- 
beo, grana  illa  cellulas  nerveas  non  fuisse. 

Illas  tamen  cellulas  nerveas  omnino  in  retina  occurrere, 
non  tam  certo,  quam  Blessig  negare  ausim.  Neque  vero 
fieri  posse  credo,  ut  retinae  cellulas  nerveas,  quae  vocan- 
tur, praeparatis  acido  chromieo  omnino  induratis  in  situ  suo 
cognoscas;  namque,  quod  cellulae  inest,  a massa  fundamen- 
tali moleculari,  quae  circumdat,  tam  parum  differt,  et  mem- 
brana cellularis  a cellulae  contento  tam  parum  est  discri- 
minata, ut  prorsus  non  contingere  posse  putetur,  ut  cellu- 
lam a massa  fundamentali,  qua  cingitur,  distinguas.  Quod 
Gerlach  commendavit  Ammonium  coccicum  (carminsaures 
Ammoniak),  ejus  usus  nullum  eventum  mihi  praebuit,  quia,  pi- 
gmento novo  ad  praeparata  acido  chromieo  jam  fusca  adjecto, 
imago  microscopica  omnino  obscura  redditur,  et  ratio,  qua  ejus- 
modi praeparata  subtilia  acido  sulphurico  diluto  pallida  reddun- 
tur, et  aqua  atque  alcohole  abluuntur,  maximis  conjuncta  fuit 
calamitatibus.  Omnia  autem  praeparata,  quae  Cocco  infi- 
cere quodammodo  contigit,  grana  inter  fibras  radiales  im- 
mersa, quae  interdum  cellularum  speciem  prae  se  ferunt, 
cellulas  non  esse,  plane  docuerunt,  quoniam  massa  molecu- 
laris, qua  granum  circumdatur,  numquam  colore  fusciore, 
quam  stratum  moleculare  conterminum,  tincta  apparuit,  ideo- 
que  non  alia  fuit  nisi  massa  strato  moleculari  contenta. 
Una  methodus,  quam  et  ipsam  a Gerlach  suasam  Hess 

in  suis  de  gyris  cerebelli  disquisitionibus,  optimo  cum  successu 
adhibuit,  nobis  quoque  utilitatem  suam  probavit.  Qua  in  re  re- 
tinam recentam,  a bove  vitulove  vel  sue  petitam,  acidi  chromici 
solutioni  admodum  dilutae,  in  qua  singulae  solutionis  concentra- 
tae  guttulae  singulis  aquae  unciis  respondebant,  immissam  in 
horas  24  quieti  mandavimus,  tum  acubus  distraximus,  indeque 
eodem,  quem  Hess  (l.c.  p.  10)  aptum  esse  invenerat  modo, 
solutionis  C o cci  concentratae  guttam  affudimus.  Qua  agendi 
ratione  in  usum  vocata,  semper  nobis  oblata  est  occasio,  cel- 
lulas (nerveas)  pulcherrimas  cum  processibus  longis  varicosis- 
que  et  cum  nucleis  nucleolisque  manifestis  magis  intenso,  quam 
massam  fundamentalem,  colore  imbutas  observandi  (Fig.  III 
et  Fig.  IV).  Itaque,  elementa  quaedam  quibus  omnes  notae 
cum  cellulis  communes  sint,  in  retina  inveniri  posse,  secun- 
dum ea,  quae  observavimus,  haud  quaquam  infitiamur,  neque 
non  concedamus  oportet,  haec  elementa,  et  magnitudinis  et 
formae  et  nuclei  nucleolique  rotundi  et  processuum  ramifica- 
torum  ratione  habita , cum  quibusdam  cellulis  in  nervorum 
centris,  praesertim  in  cerebelli  cortice  obviis,  congruere, 
ideoque,  dum  certiora  cognita  fuerint,  cellularum  nervearum 
nomine  appellari  posse.  Id  modo  pro  certe  contendimus, 
eas  aut  difficillime  aut  omnino  non,  praeparatis  induratis,  in 
situ  suo  cognosci  posse ; cujus  rei  causa  nescio  an  ex  acidi 
chromici  effectu  sit  repetenda,  atque  ex  granis  in  strato, 
quod  dicitur  cellularum  nervearum,  praeter  cellulas  nerveas 
occurrentibus  ceterorum  stratorum  granis  omnino  consimilibus. 
De  praeparatis  quorum  supra  mentionem  injiecimus,  hoc 
notatu  dignum,  quod  grana  circumjecta  nullam  ne  minimam 
quidem  cum  cellularum  nervearum  nucleis  similitudinem 
obtulerunt.  Illa  enim  formfi  rotunda  diametro  fere  0,0003 — 4" 

par.  adaequarunt,  substantiamque  granosam  nec  nisi  raro 
nucleolum  manifestum  ostenderunt.  E contrario  cellularum 
nervearum  nuclei  fere  duplo  majores,  plerumque  forma  elliptica 
praediti,  nucleolo  conspicuo,  limitibus  fuscis  circumdato,  qui 
a nuclei  contento  subtiliter  granulato  facile  discernebatur, 
instructi  fuerunt.  Saepius , cellula  aliqua  in  praeparando 
destructa,  inter  grana  circumjacentia  cellulae  nucleum,  forma 
insignem , cui  paullulum  contenti  cellulae  adhaerebat, 
cognoscere  licuit.  Ex  ejusmodi  cellularum  nucleis,  quos  a 
granis  plane  discernere  potui,  etiam  in  segmentis  retinarum 
a bubus  petitis,  quae  acido  chromico  induraveram,  hic  illic, 
cellulas  nerveas  adesse,  suspicari  licuit,  quamquam  et  cellu- 
lae contentum  et  membrana  cellularis  in  conspectum  non 
venerunt.  Qui  nuclei  si  re  vera  cellulae  nerveae  fuerunt 
admoneam  oportet,  eos  non  ita  raro  etiam  in  strato  granu- 
loso interno  a me  observatos  esse. 

Quum  itaque,  uti  diximus,  monstri  nostri  oculi  non  me- 
thodo a Gerlach  et  Hess  adhibita  tractati  sed  acido  chro- 
mico omnino  obdurati,  in  disquisitionem  vocarentur,  et  am- 
monii  Coccici  usus  postea  nullum,  qui  sufficeret,  eventum 
praeberet,  non  pro  certo  dijudicandum  esse  existimavi,  utrum 
hoc  in  casu  cellulae  nerveae  in  retina  re  vera  jam  eflfor- 
matae  ac  perfectae  essent,  an  non  essent.  Quae  grana  in 
strati  molecularis  parte  interna  posita  erant,  ea  nequaquam 
cellularum  nervearum  nucleos  putare  potui,  quum  praeser- 
tim et  ratio  a Bidder  ad  cellulas  nerveas  cognoscendas 
commendata , quod  scilicet  acido  chromico  colore  fusciore 
tingerentur,  et  Ammonii  coccici  usus  a Gerlach  suasus  ni- 
hil ostenderet,  quo  conjectura  ista  vel  paullulum  confirmari 
posse  videretur.  Duobus  in  praeparatis  quidem  grana  non- 

nulla  solitaria  observare  potuimus.,  cellularum  in  modum 

massa  illa  moleculari  circumdata,  verumtamen,  quum  eorum 

forma  tam  irregularis  esset,  quum  membrana  cellularis  repe- 
• * 

rin  non  posset,  quum  granum  involutum  ceteris  liberis  omnino 

par  videretur,  hisce  corporibus  cellularum  naturam  adscri- 

bere  jure  ac  merito  dubitavimus.  Quodsi  simul  respexeri- 

mus,  quanta  nobis  oblata  sit  difhcultas  in  monstri  nostri 

gangliis  periphericis  cellulas  nerveas  inveniendi,  et  ibi  quo-  . 

que  longiorem  demum  post  dubitationem  nos  in  animum 

♦ 

induxisse,  ut  cellulas  nerveas  statueremus,  certe  in  promptu 
est  conjectare,  aut  in  retina  nullas  adfuisse  cellulas  ner  veas, 
aut  eas  statu  embryonali  fuisse,  quo  a telis  reliquis  via 
histologica  discerni  nequirent.  Quum  nullae  observationes 
factae  sint,  quibus  doceretur,  quando  in  foetu  humano  ma- 
nifestae appareant  cellulae  nerveae,  quamque  quod  doleo, 
nobis  occasio  praebita  non  sit,  in  infante  recens  nato  ad 
normam  formato  systema  nervosum  disquirendi,  omnibus 
conjecturis  abstinendum , solamque  observationem  nostram 
simpliciter  proferendam  consuimus,  ex  qua  elucet,  nos, 
etiamsi  nullas  cellulas  haud  dubie  nerveas  reperire  potuc 
rimus,  tamen  cellularum  nervearum  stratum,  quod  vocatur, 
in  monstri  nostri  retina  aeque  ut  in  oculis  omnino  norma- 
libus, non  mutatum  invenisse,  ideoque  nostro  in  casu  hac 
quoque  stratum , cerebri  effectu  deficiente  non  commutatum 
apparuisse. 

7)  Quum  in  diversorum  animalium  retinis  semper 
stratum  fibras  nerveas  continens  striis  tenuissimis 
regularibus  excellere  observaverimus , atque , auctoribus 
H.  Mueller,  Koelliker,  Blessig,  in  retina  humana  eadem 
rei  ratio  reperiatur,  hic  fibrarum  complexum  modo  irregu- 

lari  constructum,  cui  nuclei  vel  potius  cellulae  rotundae 
liberaeque,  fusorum  forma  praeditae  appendicibus  tenuissimis 
instructae  immersae  erant,  invenimus.  Quos  fibrarum  tra- 
ctus, parallelum  membranae  limitante  decursum  tenentes 
(Fig.  I,  d;  Fig.  11,  h.),  sane  rem  obiter  inspicientes  pro  fibris 
nerveis  putare  potuissemus,  nisi  multis  in  locis  eos  plane 
in  vasorum  parietes  persequi  licuisset,  quorum  eximiam  mul- 
titudinem retinae  stratum  intimum  trajecisse,  supra  jam  ad- 
monuimus. Unum  quodque  segmentum,  e retina  petitum 
vel  vasorum  lumina  magna  transversim  dissecta  vel  vasa 
secundum  longitudinem  diffissa,  aut  tota  aut  ex  parte  san- 
guinis corpusculis  repleta,  nobis  obtulit,  ac,  praesertim  in 
vasis  transversim  persectis,  quomodo  fibrarum  tractus,  quos 
diximus,  in  parietum  vasis  structuram  inirent,  indeque  lon- 
giore a vasis  intervallo  magis  magisque  sese  diffunderent 
vel  ex  loto  evanescerent,  manifesto  observare  potuimus. 
Nuclei  vel  cellulae  fusiformes,  de  quibus  mentionem  jam  intu- 
limus, quum  persaepe  in  vasorum  pariete  interiore  inveniren- 
tur, in  strata  duo  vel  tria  alterum  alteri  superimposita  col- 
lecti, eos  pro  interni  vasorum  parietis  epithelio  putare  non 
dubitavimus  (Fig.  I,  f).  Quo  si  adjecerimus,  illum  fibrarum 
complexum  ad  vasa  pertinentem  nunquam  ad  membranam 
limitantem  usque  porrectum  esse,  sed  conicos  fibrarum  ra- 
dialium fines  plerumque  liberos  in  adspectum  dedisse,  ac 
multis  in  segmentis  e posteriore  bulbi  hemisphaerio  petitis, 
in  quibus  fibras  radiales  ad  membr.  limitantem  plane  sequi 
potuimus,  totum  defuisse,  neminem  nobis  opprobrio  daturum 
esse  confidimus,  quod  illum  non  nisi  vasorum  involucrum 
e tela  conjunctiva  compositum,  quasi  tunicam  adventitiam 
existimemus. 


8)  Denique,  quod  ad  fibrarum  radialium  sy- 
stema spectat,  id  in  nostri  quoque  monstri  oculis,  eo,  quo 
solet,  modo  se  habuit,  neque  de  ejus  rationibus  quidquam 
memoratu  dignum,  quod  adjiciam,  observavi.  In  universum 
non  possum  nisi  ea,  quae  Mu  e lier,  Koelliker,  Blessig 
in  medium  protulerunt,  confirmare.  Attamen,  uti  supra  jam 
indicavi,  in  segmentis  tenuioribus  semper  rele  peculiare  mihi 
' sub  adspectum  cecidit,  quod  fibrae  radiales  strati  granulosi 
interni  inter  se  junctae  constituunt.  Qua  de  re,  quod  equi- 
dem sciam , neque  Koelliker  neque  M u e 1 1 e r neque 
Blessig  mentionem  intulerunt.  Koelliker  (1.  c.  II.  p.  678) 
haec  dicit:  „Zwar  glaube  ich  gefunden  zu  haben,  dass  es, 

„wenn  auch  nicht  ausschliesslich , doch  vorziiglich  die  mit 
„3  und  4 Auslaufern  versehenen  Korner  dieser  Lage  sind, 
„mit  denen  dieselben  (die  radiaren  Fasern)  sich  vereinen.“ 
Itaque  vir  doctissimus  non  videtur  nisi  grana  compluribus 
processibus  a latere  emissis  juncta  ante  oculos  habuisse, 
quum  ego  hoc  in  casu  plane  observaverim,  fibras  radiales 
non  directo  ad  strati  granosi  interni  grana  accedere,  sed 
inter  se  discedentes  rete  maculis  majoribus  eflormare,  cujus 
in  lacunas  grana  rotunda  plerumque  libera  sese  immergant 
(Fig.  I.  a a).  In  locis  iis,  quibus  hujus  retis  fibrae  nodu- 
los efficiebant,  nonnunquam  ejusmodi  intumescendas  forma 
irregulari,  angulosa,. animadvertisse  videor;  attamen  illi  jam 
magnitudine  sua  non  tanta,  formaque  irregulari  rotundis 
strati  granulosi  granis  differebant,  quae  peculiaris  fibrarum 
radialium  ratio  in  segmentis  perquam  tenuibus,  atque  in 
illis,  quae  Ammonio  coccico  Iraclaveremus,  quam  evidentis- 
sime apparuit.  His  in  praeparatis  enim,  granis  colore  in- 
tenso imbutis,  plane  cognoscere  potuimus,  nullos  iis  proces- 


sus  emitti.  Blessig  quidem  (I.  c.  p.  22)  ejus  modi  fibra- 
rum radialium  intumescendas  fusiformes  in  strato  inter  gra- 
nulosa intermedio  observatas  descripsit,  at  ego  tamen  meis 
in  praeparatis  illo  in  strato  eas  deprehendere  nequii.  In 
retina  bovis  quum  casu  secundo  libram  radialem  cum  ba- 
cillo etiamtum  conjunctam  mihi  observare  licuerit,  quae  in 
strati  granulosi  interni  regione  non  cum  grano  conjunctio- 
nem iniit,  sed  plures  in  fibras  dilapsa  retis  maculas  forma- 
rit,  quibus  quattuor  alia  grana  immersa  erant,  hanc  rei  ra- 
tionem non  existimari  silentio  praetereundam  esse  (Fig.  Y). 
In  praeparato  eodem,  quomodo  strati  prioris  grana  tria 
uvarum  ad  instar  a fibris  radialibus  suspensa  essent,  cer- 
nere potui,  quae  res  imagini  a Koelliker  (I.  c.  p.  II,  677. 
Fig.  404,  3.)  delineatae  vel  maxime  congruit.  H.  Mueller 
(I.  c.  p.  76)  se  in  strato  granuloso  interno  fibrarum  radia- 
lium intumescendas  vidisse  refert,  quas  inter  grana  inter- 
positas esse  suspicari  videtur.  Quae  intumescendae  tamen 
num  inter  se  junctae  fuerint,  quum  non  commemoret,  neque 
quae  earum  forma  fuerit,  certius  describat,  me  nescire  con- 
fiteor, num  similes  ei  oblatae  fuerint  rerum  rationes,  atque 
quas  mihi  animadvertere  contigerit.  Mueller  vero  de  gra- 
norum strati  interni  cum  fibris  radialibus  connexu  non  du- 
bitandum esse  censet. 

Denique  de  phaenomeno  quodam , cujus  jam  supra 
mentionem  injeci,  fusius  disserere  liceat.  Etenim  in  oculi 
fundo,  quo  loco  retina  plicas  embryonales  offerebat,  eam 
duo  in  strata  divisam  esse  vidimus,  inter  quae  strata,  vel 
microscopio  simplici  adhibito,  fibrarum  complexus  lacunis 
interruptus  in  conspectum  se  dedit.  Microscopio  composito 
in  usum  vocato,  strati  molecularis  loco  magnas  fibrarum 

columnas  ex  interno  strato  granulosa  profectas  invenimus 
quae  fibrae  partim  in  fasciculos  majores  collectae,  partim 
solitariae  ac  tenuiores  introrsum  tendebant,  atque  in  stratum 
granosum  nullo  limite  certo  a corpore  vitreo  disjunctum 
transibant.  Quas  inter  fibras  plerumque  lacunas  vacuas, 
in  quibus  grana  singula  libera  dispersa  erant,  invenimus,  in- 
terdum etiam  illae  massam  floccosam  subtiliter  granulatam 
continere  videbantur.  Blessig  (I.  c.  p.  48,  Fig.  3)  in  se- 
gmento retinae  anteriore  similem  rei  rationem  se  observasse 
commemorat,  neque  non  H.  Muellcr20),  similia  describit. 

Quae  peculiares  structurae  rationes  cujusnam  in  re- 
tina dignitatis  sint,  dijudicare  non  ausim , quoniam  nunc 
quidem,  qui  diversi  retinae  effbrmationis  gradus  sint,  co- 
gnitum non  habemus,  neque  satis  compertum  est,  quo  ele- 
menta histologica  retinae  propria  referamus.  Neque  tamen 
facere  possum,  hunc  fibrarum  complexum,  fibris  nunc  cras- 
sioribus nunc  tenuioribus  modo  irregulari  formatis,  non, 
admodum  laxae  telae  conjunctivae  fibrosae  admonere. 

Nprvo  optico  quaenam  loco  eo,  quo  in  retinam  intrat, 
cum  hac  ratio  intercedat,  vehementer  doleo,  me  nihil  certius 
proferre  posse.  In  altero  monstri  oculo  retina  ex  toti  a 
sclerotica  sejuncta  corpori  vitreo  coagulato,  paullulum  cor- 
rugato sese  applicuerat.  Connexus  cum  nervo  optico  so- 
lummodo filo  tenui  brevique  efficiebatur,  quod  verisimile  est 
arteriam  centralem  fuisse.  Segmenta,  quae  parare  conatus 
sum,  successum  non  habuerunt,  quoniam  mihi  non  obtigit, 
ut  retinam  in  contactum  tam  aptum  cum  sclerotica  adduce- 


20)  Verhamllungen  der  pliysikal.-medicin.  Gesellschaft  m Wurzburg.  1853, 
Vol.  IV,  pag.  99, 

rem,  quo  cultri  ductu  duas  tunicas  rite  ferire  liceret.  Quis- 
quis hujusmodi  investigationibus  subtilissimis  operam  dedit, 
eventibus  parum  prosperis  veniam  denegari  non  posse  con- 
cedet. In  oculo  altero,  quemadmodum  jam  memoravi,  retina 
a loco  quo  nervus  opticus  intrat,  extravasato  sanguineo, 
cujus  crassitudcr  lineam  aequabat,  disjuncta  adeoque  mutata 
erat,  ut  ea  nihil  nobis  lucis  afferre  posset. 

Nervus  opticus  stratu  recenti  perquisitus,  speciem  prae 
se  tulit  pallide  subrubram,  facileque  secundum  longitudinem 
in  fibras  distrahi  potuit,  nec  ullum  fibrarum  tenuium  vari- 
cosarum, alioquin  tam  plane  in  conspectum  venientium, 
obtulit  vestigium.  In  massam  fundamentalem  molecularem, 
subtiliter  striatam  magna  nucleorum  ovatorum  rotundorum- 
que  multitudo  immersa  erat,  qui,  acido  acetico  in  usum  con- 
verso, massa  fundamentali  insignem  in  modum  pallescente, 
etiam  manifestius  in  conspectum  sunt  dati.  Ejusdem  modi 
massam  fundamentalem  subtiliter  striatam,  cum  magna  nu- 
cleorum copia  immersa,  etiam  in  segmentis  per  longitudinem 
factis,  praeparato  acido  chromico  indurato,  animadvertere 
potuimus. 

Neque  praeparatis,  quae  e nervo  optico  recenti  repeti- 
veram, liquore  Kali  caustici  diluto  tractatis,  quidquam  in  ob- 
servationem venit,  quod  pro  fibris  nerveis  haberi  posset. 
In  segmentis  transversis  magnam  fibrarum  complexum  ab 
involucro  proficiscentem,  quo  nervi  truncus  in  loculamenta 
divisus  erat,  invenimus,  non  tamen  lacunis  tam  regularibus 
rotundis,  quales  in  nervi  optici  segmentis  transversis  cernere 
consueveramus  repertis.  Quae  lacunae  massam  fundamen- 
talem subtiliter  granulatam  continebant  in  quam  ejusdem  et 
formae  et  magnitudinis  nuclei,  quales  in  segmentis  per  lon- 

gitudinem  factis  videramus,  immersi  erant.  Ejusmodi  autem 
imagines  quae  pro  nervis  transversiin  dissectis  putari  pos- 
sent, frustra  quaesivimus. 

C a |» h t III. 

Do  ceterorum  hujus  monstri  nervorum  textura. 

. ' » ’ ' fic'  r l'Ui  * ii  h:  i 

Quum  disquisitionibus  hucusque  descriptis  is  maxime 
propositus  esset  linis,  ut,  quem  in  modum  nervi  optici  in- 
doles, cerebri  effectu  deficiente,  mutaretur,  examinaremus, 
observationes  in  hoc  nervo  institutae  quo  rectius  dijudica- 
rentur, adducti  sumus  ut  reliquorum  quoque  nervorum  et 
quidem  non  modo  ceterorum  nervorum  cerebraliam,  verum 
etiam , quia  medulla  spinalis  ex  toto  deerat  ideoque  nervi 
spinales  cerebralibus  nihil  praestabant,  nervorum  spinalium 
elementa  consideraremus. 

Nervi  peripherici  ad  unum  omnes  vel  extrinsecus  ocu- 
lis non  armatis  contemplantibus  nobis  funiculi  solito  cras- 
siores, colore  pallide  subrubro  tincti,  secundum  longitudinem 
diffissu  faciles,  apparuerunt,  qui  nisi  imperfecte  in  singulas 
fibras  dividi  nequirent,  et  jam  acubus  tractati  suspicionem 
moverent,  maxima  ex  parte  ingenti  telae  conjunctivae  laxae 
elasticaeque  copia  compositos  esse.  Disquisitio  microscopio 
fres  trecenties  amplificante  instituta  hunc  eventum  prae- 
buit: 

1)  In  nervis  ischiadico,  vagoque  cl  nervorum  spina- 
lium radice  anteriore  et  posteriore  fibrae  0,0003 — 5"  par. 
latitudine  aequantes  manifesto  dignosci  potuerunt.  Quarum 
forma,  magnam  fibrarum  latarum  nervorum  cerebrospinalium 

similitudinem  referebat,  neque  tamen  ulla  vaginam  medulla- 
rem limitibus  fuscioribus  insignem  haud  dubie  ostenderunt,  nec 
usquam,  ne  acido  acetico,  Jodo21)  etc.  quidem  adhibitis 
axis  cylindros  in  conspectum  dederunt.  E contrario  hae  fibrae 
massam  molecularem  ubique  aequabilem  continere  videban- 
tur, qua  factum  est,  ut  talem  prae  se  ferrent  speciem,  quasi 
pulvere  tenui  aspersae  essent.  Fibris  superimpositi,  earum- 
que  per  longitudinem  decursum  tenentes,  atque  etiam  inter 
eas  interjecti  in  substantia  fundamentali  hyalina,  nuclei 
ovati,  0,0001 — 2"  par.  longitudine  aequantes,  et  quidem 
magna  copia,  in  observationem  venerunt,  qui,  acido  acetico 
affusa,  et  fusciores  et  distinctiores  se  exhibuerunt,  et  ple- 
rumque nucleolos  manifestos  ostenderunt,  fibris  substantia- 
que fundamentali  valde  pallescentibus.  Qua  re  in  fasciculis 
crassioribus  non  satis  diligenter  praeparatis  structura  fibrosa, 
quae  alias  certissime  cognoscebatur,  omnino  evanuit,  nec 
nisi  nucleis  per  longitudinem  sitis  indicata  est. 


21)  In  nervi  ischiadici  fibris  Jodi  usus  quaDdam  commutationem  peculiarem 
effecit,  quae,  dum  statu  recenti  librarum  flexuosarum,  tamquam  pulvere  tenui  in- 
spersarum adspectum  praebent,  nucleis  impositis,  tum,  Jodo  tractatae,  directae 
multoque  angustiores  exstiterunt,  et  nonnullis  in  locis  tantam  liberorum  axis  cy- 
lindrorum similitudinem  offerebant,  ut  decipi  posses,  nisi  lineae  extremae  sub- 
tiliter undulatae , et  crebra  earum  in  fibrillas  crispulas  (fein  gelockt)  dilapsio,  eas 
haud  dubie  telae  conjunctivae  funiculos  distractos  esse,  deinoustrassent.  Acidi 
acetici  concentrati  ad  nervos  recentes  effectus  ad  axis  cylindros  cognoscendos  ad- 
hibitus, quem  Koelliker  (1.  c.  I,  pag.  400)  tantopere  praedicat,  quemque  nos 
eodem,  quo  Koelliker  describit,  modo,  neque  tamen  tam  manifesto,  observandi 
occasionem  habuimus,  hoc  quidem. in  casu  nos  prorsus  destituit,  neque  unquam 
axis  cylindrum  in  adspectum  dedit.  Saepius  quidem  fibras  tenues  angustosque, 
decursum  directum  ineuntes  in  crassiores  usque  persequi  posse  videbamur,  atta- 
men, re  certius  inspecta , semper  cognovimus ; fibrarum  angustorum  lineas  extre- 
mas continue  in  crassiorum  limites  transire  indolemque  magis  in  longum  porre- 
ctam tantum  distrahendo  arte  provocatam  esse,  quoniam  ejusmodi  fibra  tenuis  di- 
rectaque  duo  latera  versus  rursus  incrassiores , flexuosas,  velut  commodius  sitas 
transire  solebat.  Quae  eadem  ratio  in  totis  fasciculis  apparuit. 


Harum  fibrarum  speciem  quod  attinet,  eae  mirum  in 
modum  cum  embryi  ovini  6'  longi  eg(dem  tempore  a me  per- 
quisiti, fibris  nerveis  congruerunt,  dum  in  embryo  ovino 
altero,  9"  longo , jam  ubique  fibrae  nerveae  limitibus  fuscis 
distinctae  conspici  potuerunt. 

2)  In  nervi  sympathici  funiculo  terminali  (Grenzstrang) 
fibrae  distinctae  nisi,  nervo  diligentissime  praeparato,  anim- 
adverti non  poterant.  Quae  tum  ejusdem,  atque  fibrae  su- 
pra memoratae  latitudinis,  velut  pulvere  tenui  inspersae,  li- 
neis extremis  fuscioribus  axisque  cylindro  per  se  conspicuo 
carebant.  Telae  conjunctivae  nucleos  continentis  fibrasque 
inter  se  conjungentis,  quam  supra  jam  descripsimus,  copia 
hoc  in  casu  sine  dubio  praevalebat. 

3)  In  gangliis  spinalibus,  quae  insignem  in  modum 
magna,  coloreque  pallide-subrubro  tincta  cernuntur,  praeter 
fibrarum  fasciculos  magnae  nucleorum  rotundorum  catervae, 
granis  retinae  omnino  similes,  qui  massae  fundamentali  sub- 
tiliter granulatae,  speciem  paullulum  fibrosam  praebenti  im- 
mersi erant,  in  observationem  venerunt.  Cellulae  nerveae 
manifestae  raro  inventae  sunt,  quas  forma  irregulari  oblonga 
angulosaque  praedita^  plerumque  colore  pauilo  fusciore,  quam 
partes  circumjacentes  imbutas,  hic  illic  nucleorum  catervis 
inesse  ex  limitibus  extremis  conjicere  licuit.  Interdum  modo, 
ut  nucleum  nucleolumque  plane  internoscerem  contigit,  cel- 
lulis, quae  processu  peculiari  instructae  essent,  nunquam 
repertis.  Cellularum  istarum  longitudo  numero  medio 
0,0020"  par.,  latitudo  0,0016"  par.  aequabat, 

4)  Nervi  sympathici  ganglia  eodem  modo  se  habue- 
runt, nisi  quod  illae  granorum  catervae  magis  etiam  prae- 

valebant,  cellulasque  haud  dubias  ut  inveniremus,  raro  so- 
lum obtegit. 

Comparandi  causa  quum  embryi  ovini,  6"  longi,  ganglia 
disquirerem,  easdem  rationes  observavi,  nisi  quod  cellulae 
nerveae  et  muititudine  majore  et  manifestius  apparuere. 

In  transversis  nervorum  periphericarum  segmentis,  quae 
satis  tenuia  difficulter  obtinuimus;  quoniam  acidi  chromici 
usus,  quamquam  per  complures  hebdomades  continuatus, 
tamen  non  satis  magnam  effecerat  duritiem,  praeter  fibra- 
rum frustula  brevia  pallidaque,  quae  procubuerant,  limites 
rotundos  et  irregulatim  angulosos,  quibus  substantia  aequa- 
bilis granulata  inerat,  internoscere  potuimus.  Nusquam  va- 
ginae medullaris  fuscae,  quae  in  nervis  normalibus  trans- 
versim  dissectis  tam  peculiarem  in  modum  conspicitur,  quo 
axis  cylindrum  tanquam  fibrae  nerveae  partem  per  se  ex- 
stantem plane  discriminat,  ullum  deprehendere  licuit  vesti- 
gium. Quae  quum  ita  sint,  non  possumus  pro  certo  ponere, 
involucra  ista  pallida,  quae  ex  tela  conjunctiva  consistere 
certum  erat,  axis  cylindrum  includere.  Attamen  inclinat  ani- 
mus, ut  involucra  illa  substantia  aliqua  repleta  esse  statua- 
mus, quoniam  difficile  est  intellecta,  cur  ea,  siquidem  vacua 
fuerunt,  quum  tam  confertim  posita  essent,  alterum  altero 
non  ex  toto  compressa  fuerint. 


It 
/ 01 


Denique,  si  disquisitiones  nostras  supra  propositas  de- 
nuo  perlustravimus,  earum  eventus  his  quattuor  placitis  com- 
plecti licet, 

1)  Nervi  optici  truncum  non  fibras  nerveas,  sed  mas- 

sam  fundamentalem  molecularem,  nucleis  inspersis,  continere 
invenimus,  quam  massam  facere  non  possumus,  quin  pro 
tela  conjunctiva  nondum  matura  habeamus. 

2)  In  retina  nullum  fibrarum  nervearum  stratum  ex- 
stare vidimus,  sed  pro  eo  rete  vasculosum  magnum  densum- 
que  cognovimus,  quod,  praesertim  in  oculi  fundo  per  reti- 
nam extensum,  manifestum  erat  stromate  tela  conjunctiva 
contineri.  Quod  autem  supra  attulimus,  nos  cellulas  nerveas 
non  potuisse  in  retina  certo  reperire,  huic  rei  nullas  amplius 
conclusiones  adnectere  volumus,  quoniam  de  magnis  difficul- 
tatibns  cellulas  nerveas  in  situ  suo  cognoscendi  jam  admo- 
nuimus. • 

3)  Omnes  nervorum  cerebrospinalium  truncos  periphe- 
ricos nullas  fibras  nerveas  probe  efformalas,  lineis  extremis 
fusci  coloris  circumdatas,  sed  vaginas  primitivas  pallidas, 
substantia  quadam  viscida  impletas,  continere  observavimus 
quas  tela  donjunctiva  consistere  nuclei  immersi  plane  coar- 
guebant, quaeque  telae  conjunctivae  hyalinae  nucleos  conti- 
nenti immersae  erant. 

4)  Ganglia  peripherica  praecipue  nucleos  rotundos 
retinae  granis  omnino  consimiles  offerre  vidimus,  et  cellu- 
larum nervearum  praesentiam  non  omni  exemtam  esse  du- 
bitatione censuimus. 

Ad  retinam  quod  spectat,  id,  quod  praesumseramus, 
nullum  nos  fibrarum  nervearum  stratum  inventuros  esse, 
observationibus  conformatum  vidimus,  attamen  non  possu- 
mus quin  concedamus,  hujus  strati  defectum  non  metamor- 
phosi retrogradae,  ut  ab  initio  statueramus,  sed  efformationi 
impeditae  adscribendum  esse,  siquidem,  quae  Ammon  in- 
venit, in  posterum  quoque  vera  esse  cognoscantur,  quarto 

demum  quintove  graviditatis  mense  retinam  cum  nervi  optici 
fibris  conjunctionem  inire.  Utique  vero,  ut  identidem  jam 
memoravimus,  novum  nobis  allatum  est  argumentum,  ex  quo 
appareat,  omnia  reliqua  retinae  strata  a nervi  optici  fibris 
non  dependere.  Quod  ad  elementa  attinet,  quibus  ceteri 
nervi  peripherici  consistunt,  ea,  quod  dolendum  est,  tam 
probe  dijudicare  non  licet , quia  vera  eorum  inter- 
pretatio, quum  tam  paucae  adhuc  observationes  eaeque 
sibi  invicem  contradicentes  de  nervorum  periphericorum 
efFormatione  exstent,  quumque  nostro  in  monstro  cere- 
bri medullaeque  spinalis  destructio  in  eam  conferenda  sit 
periodum,  qua  telas  non  dum  perfecte  inter  se  distinctas 
fuisse  verisimile  sit,  magnis  implicita  est  difficultatibus.  Quod 
Yrolick  (1.  c.  p.  76)  acraniam  argumento  'esse  conten- 
dit, nervorum  periphericorum  ortum  a centris  non  pendere, 
equidem  saltem  dubium  esse  arbitror,  quoniam  vir  doctus 
Anencephalorum,  in  quae  inquisivit,  nervos  via  microscopica 
non  videtur  perscrutatus  esse.  Quae  hucusque  de  substan- 
tiae nerveae  efFormatione  comperta  sunt,  ex  paucis  ac  bre- 
viter comprehendi  possunt. 

Nervi  peripherici,  quemadmodum  Schwann22)  arbi- 
tratur, cellulis  primariis  inter  se  coalescentibus,  exsistunt, 
qua -in  re  substantia  fundamentalis  subtililer  granulata,  quam 
apertum  est  cellularum  nucleos  continere,  ea  est  materia 
conformalrix,  quae  prima  in  observationem  veniat  (1.  c. 
p.  172).  Id,  quod  cellulae  inest,  in  axis  cylindrum  muta- 
tur, dum  vagina  medullaris  eo  exoritur,  quod  massa  qua- 
dam secundaria  in  interna  membranae  cellularis  parte  depo- 


2?)  MiUrosUopische  irutevsuctumgeB,  Beilin  1839, 

nitur  (1.  c.  p.  1 75).  Nervi  neque  a centro  peripheriara  ver- 
sus neque  vice  vers&  crescunt,  sed  ex  cellulis,  e quibus 
organum  ipsum  construitur,  loco  eodem  formantur.  Attamen 
vaginae  medullaris  conformatio  in  finibus  periphericis  se- 
rius, quam  in  truncis,  evenire  videtur  (1.  c.  p.  177).  Cum 
hisce  relationibus  postremis  etiam  observationes  tum  a 
Koelliker23)  in  ranarum  gyrinis  tum  ab  Ecker24)  in 
rajis  institutae  omnino  congruunt.  Koelliker  prima  ner- 
vorum initia  fibras  ramificatas  esse  affirmat,  quae,  cellulis 
fusiformibus  inter  se  coalescentibus,  oriantur.  Postea  intra 
has  fibras  tubulos  primitivos  marginibus  fuscis  instructos 
existere  ait,  qui  inde  a truncis  peripheriam  versus  progre- 
diantpr. 

Bidder25),  qui  investigationes  suas  in  ramis  e gan- 
glio Gasseri  embryorum  gallinaceorum  prodeuntibus  su- 
scepit, cum  Schwann  (1.  c.  p.  l7l)  et  Remak26)  con- 
sentiens, substantiam  fundamentalem,  ex  qua  illius  ganglii 
rami  efformentur,  massam  quandam  subtiliter  granulatam, 
nucleis  immersis,  esse  affirmat,  quae  massa,  acido  acetico 
adjecto,  pallescat,  ideoque  modo  eodem,  quo  tela  conjun- 
ctiva recens,  sese  habeat.  Hac  in  massa  sensim  et  paulla- 
tim  strias  manifestas  apparere,  et  die  quinto  decimo  demum 
fibras  nerveas  limitibus  fuscis  cinctas  disjungi  posse  con- 
tendit. Ex  hisce  observationibus  Bidder  e tela  conjunctiva 
primum  vaginas  primitivas  efformari,  et  postea  demum  in 

23)  Mikroskop.  Anatomie.  Leipzig  1850.  I,  p.  537. 

24)  Zeitsclnift  fiir  wissenschaftliche  Zoologie  v.  Sieliolil  u.  Koelliker. 
1849.  pag.  39. 

25)  Zui  Leti  re  von  ilem  Verliallniss  der  Ganglienkorper  zu  den  Nervenfa- 
sern.  Leipzig  1847.  pag.  56  et  seqq. 

26)  Mulier’  s Arcliiv.  1836.  p.  153. 

illas  axis  cylindros,  cellularum  nervearum  processus,  intrare 
concludit. 

Kupffer27),  qui  in  disquisitionibus  suis  solius  me- 
dullae spinalis  rationem  duxit,  hujus  substantiam  albam  ab 
initio  fibris  discretis  compositam  esse  ait  (1.  c.  p.  111),  et 
tempore  posteriore  demum  fibrarum  nervearum  involucrum 
tela  conjunctiva  consistens  e cellulis  nucleisque  inter  fibras 
apparentibus  formari  (I.  c.  p.  117)28).  Idem  in  ea  est 
sententia,  ut  substantiae  albae  fibras  cellularum  nervearum 
processus  existimandas  esse  dicat,  a Bidder  tantum  in  eo 
dissentiens;  quod  nervorum  involucrum  tempore  posteriore, 
quam  eorum  contentum,  formari  judicat.  Caeterum  fibrarum 
centralium  et  periphericarum  efformatio  fortasse  quasdam 
diversitates  praebeat. 

Guensburg,  quomodo  substantia  nervea  elformetur, 
eo  dilucidare  conatur,  ut  sententiam  vestustiorefn  a Schwann 
positum  cum  recentiore  a Bidder  prolata  conjungat. 

Itaque  auctorum  plerique  in  eo  consentiunt,  ut  prima 
nervorum  periphericorum  primordia  massA  quadam  subtiliter 
granulata,  nucleis  instructa  constare,  eamque  sensim  et 
paullatim  structuram  fibrosam  accipere  ac  postea  demum 
his  in  fibris  limites  fuscos  axisque  cylindros  a truncis  peri- 
pheriam  -versus  progredientes  exsistere  contendant  , qui  cy- 
lindri fibras  illas  tubulos  nerveos  primitivos  esse  ostendant. 
Hanc  substantiam  fundamentalem  nucleos  continentem  non 


27)  Bidder  u.  Kupffer:  Untersuchungen  uber  die  Textur  des  Riicken- 
marks  und  die  Entwickelung  seiner  Formelemente.  Leipzig  1857. 

28)  Similia  et  Ko  e 11  ile  er  in  embryis  humanis  ^observavisse  videtur  (1.  c* 
I,  p.  539),  quo  teste,  fibrae  limitibus  fuscis  circumdatae  demum  vitae  foetalis 
parte  media  jam  transacta  exsistunt. 

posse  nisi  telam  conjunctivam  esse  postquam  substantiae 
conjunctivae  efformatio  aetate  recentissima  perscrutationibus 
ab  Alberto  Baur29)  institutis  certius  est  cognita,  dubi- 
tari non  posse  videtur.  Quodsi  statuimus,  tempore  eo,  quo 
telae  jam  certam  formam  histologicam  induere  coeperint, 
quoque  tela  conjunctiva  jam  plane  cognosci  queat,  fieri  non 
posse,  ut  fibra  nervea  e tela  conjunctiva  exsistat,  adduci- 
mur, ut  denuo  sententiam  a Biddcr  prolatam  quam  certis- 
sime proponamus,  solam  vaginam  primitivam  in  peripheria 
oriri,  ac  postea  demum,  quum  telarum  in  certam  formam 
histologicam  mutatio  magis  magisque  progrediatur,  tubuli 
nervei  contentum  a centro  peripheriam  versus  formari. 
Idem  a Schwann  et  Koelliker  observatum  est.  Quod 
tamen  quomodo  fiat,  ac  num  re  vera  axis  cylindrum  cellulae 
nerveae  processum  putare  possimus  de  ea  re,  quoniam  hu- 
cusque nihil  certi  compertum  est,  ut  per  se  intelligitur,  de- 
cernere non  licet.  Verumtamen  haec  sententia  utique  ad 
veritatis  speciem  accedere  videtur,  siquidem  cellulam  ner- 
veam  non  modo  functionis,  sed  etiam  nutritionis  fibrae  cen- 
trum esse  respexeris.  Itaque  nomen  a Waller30)  cellulis 
nerveis  impositum  („corpuscules  neurogenotrophes“)  dignum 
videtur  esse,  quod  vulgo  recipiatur. 

Quodsi  statuimus,  nostro  in  monstro  cerebrum  raedul- 
laraque  spinalem  fere  tertio  graviditatis  mense  destructa 
esse,  quae  quidem  sententia  quibus  rationibus  nitatur,  jam 
supra  exposuimus,  illud  factum  est  tempore  eo,  quo  fibrae 


29)  Die  Entwickeiung  dei  Bindesubstaiiz.  Tiibingen  1858. 

30)  Nouvelle  methode  Auatomique  pour  1’investigation  etc.  Boirn  1852.  pag. 
23,  Sil. 

nerveae  limitibus  fuscis  nondum  circumdatae  erant 3 1),  id 
est,  quo  nervi  peripherici  solis  vaginis  primitivis  medullae 
expertibus  constabant.  Itaque,  quum  in  monstro  illo,  quod 
verisimillimum  est  octavo  vitae  uterinae  mense  fuisse,  nullas, 
reperire  potuerimus  fibras  limitibus  fuscis  distinctas,  hoc 
argumento  est  vel  maxime  idoneo,  quo  sententia  a Bidder 
posita,  tubulorum  nerveorum  contentum  demum  organis 
centralibus,  corpusculis  neurogenotrophis , jam  elformatis 
exsistere,  haud  parum  confirmetur.  Quae  organa  centralia 
quum  destructa  essent,  factum  est,  ut  nervi  peripherici  non 
perfecte  efTormarentur.  Nihilominus  tamen  facere  non  pos- 
sum quin  dubitationes  duas,  quae  moveri  queant,  comme- 
morem : 

1)  A Waller  et  Kuettner32)  ganglion  spinale 
organon  centrale  ncurogenotrophum  esse  per  se  exstans 
demonstratum  est.  Etenim,  auctore  Waller  (I.  c.  p.  23, 
2,  § 1 — 9),  si  posteriorem  nervi  cervicalis  secundi  radicem 
in  mammali  dissecueris,  nervus  occipitalis  major  sensibilitate 
sua  privatur  neque  tamen  degenerat,  sed  pars  radicis  po- 
sterioris cum  medulla  spinali  cohaerens  degenerationem 
subit,  quam  per  exiguum  in  medulla  spinali  spatium  sursum 
versus  persequi  licet.  Si  nervum  ultra  ganglion  spinale 
persecueris,  paucis  diebus  exactis,  tota  pars  peripherica  de- 
generasse cernitur,  dum  pars  cum  ganglio  spinali  etiamtum 
nexa,  aeque  ac  radices  anterior  posteriorque,  nullam  muta- 
tionem subit.  Quam  eandem  in  ranis  rei  rationem 


31)  Koellikcr,  1,  c*  I,  pag.  539,  et  Harting:  Recherches  micrometri- 
ques  sur  le  Ueveloppement  des  tissus.  Utreclit  1845.  pag.  75. 

32)  De  origine  nervi  sympath.  ranor.  ex  nervorum  dissect.  dijudicat.  Diss. 
inaug.  Dorpat.  1854. 

Kuettner  (I.  c.  p.  48)  in  posteriore  nervi  spinalis  noni 
radice  observavit.  Pariter , ganglion  spinale  a medulla 
spinali  non  pendere,  ex  pervestigationibus  a Kupffer  de 
medullae  spinalis  effbrmatione  institutis  luculenter  apparet 
(1  jc.  p.  102  etseqq.). 

2)  Nosmet  ipsi  in  monstro,  quod  perquisivimus,  nervi 
sympathici  funiculum  terminalem  et  ipsum  fibras  limitibus 
fuscis  circumdatas  non  continere  observavimus.  Namque, 
nisi  ganglia  spinalia  cum  nervis  sensitivis,  qui  inde  ad  cen- 
trum et  peripheriam  versus  proficiscuntur,  totusque  nervus 
sympathicus  cum  gangliis  suis,  et  formationis  et  nutritionis 
respectu  habito,  a medulla  spinali  penderent,  in  nervorum 
truncis  eo  pertinentibus,  jam  fibras  medulla  instructas  repe- 
riri  potuisse  necesse  foret.  Nam,  teste  Koelliker,  (I.  c.  I. 
p.  539)  in  embryis  humanis  ejusmodi  fibrae  medullam  con- 
tinentes media  vitae  foetalis  parte  jam  circumacta  in  con- 
spectum veniunt.  At,  quid  sibi  volunt  haec  verba  „media 
vitae  foetalis  parte  jam  circumacta'1.  Ea  enim  eodem  jure 
ad  graviditatis  mensem  sextum,  quo  ad  nonum  decimumve 
referri  possunt.  Dolemus  igitur,  Koelliker  sententiam 
suam  non  certius  exposuisse.  Si  autem  reputaverimus,  et 
ganglia  spinalia  et  ganglia  sympathica  nullasdum  cellulas 
nerveas  satis  distinctas,  ideoque  haud  dubias,  continuisse, 
sane  nobis  jus  est  suspicandi,  ea  gradu  efformationis  em- 
bryonali posita  fuisse,  quo  cellulae  nerveae,  quippe  quae 
nondum  perfectae  fuerint,  suos  in  vaginas  nerveas  processus 
nondum  emiserint.  Quam  sententiam  veram  esse  ut  demon- 
stremus, sane  certis  opus  est  observationibus,  quibus,  qui- 
nam diversis  vitae  foetalis  mensibus  systematis  nervosi  sta- 
tus sit,  eruatur,  omniumque  maxime  nos  cognitum  habere 

necesse  est,  quo  tempore  cellulae  nerveae  manifestae  exsi- 
stant, quoque  in  fibris  periphericis  limites  fusci  in  conspe- 
ctum veniant.  Yerumtamen,  si  sententiam  in  medium  pro- 
latam omitti  placeret,  tantum  alteram  etiam  incertiorem  ejus 
in  locum  substituere  possemus.  Narnque  statuendum  foret, 
cerebri  medullaeque  spinalis  destructionem  etiam  ad  nervo- 
rum truncos  ab  illis  non  dependentes  vim  et  effectum  re- 
spectu vitali  impedientem,  exhibuisse.  Attamen  hae  rationes 
vitales  ac  dynamicae  tam  parum  certae  sunt,  ut  nullam  iis 
fidem  adjungere  possimus.  Quas  si  accipere  vellemus,  etiam 
explicandum  esset,  quomodo,  toto  fere  systemate  nervoso  de- 
ficiente, tamen  organorum , quae  diximus,  efformatio,  tantos 
progressus  facere  potuisset. 

Quae  quum  ita  sint,  statum,  quo  monstri,  de  quo  agi- 
tur, nervi  peripherici  cernuntur,  partim  efformatione  propter 
organorum  centralium  neurogenotrophorum  destructionem 
impedita,  partim  efformatione  non  ad  finem  adducta,  effe- 
ctum esse  statuimus,  siquidem  verum  esse  cognoscatur  nor- 
malibus rerum  conditionibus,  octavo  graviditatis  mense  in 
gangliis  nullas  dum  cellulas  haud  dubie  nerveas,  atque  in 
peripheria  nullas  fibras  limitibus  fuscis  cinctas  reperiri  posse. 

Denique,  rationibus  texturae  nervorum  periphericorum 
expositis,  nonnulla  de  retina  adjicere  liceat.  Quod  nobis 
non  contigit,  ut  in  nervorum  truncis  fibras  bene  efformatas, 
praesertim  axis  cylindros,  reperirernus , et  ganglia  solum 
elementa  nervea  dubia , ergo  utique  non  ad  normam  effor- 
mata,  continebant,  non  possumus  nisi  cum  diffidentia  qua- 
dam illam  observationem  intueri,  qua  sola  in  retina  texturae 
rationes  maxima  ex  parte  non  mutatae  apparuerunt.  Verum 
si  esset,  quod  H.  Mueller  affirmat  (I.  c.  p,  00)  externos 

fibrarum  radialium  fines  cum  granis  conisque  et  bacillis  ea- 
rum finibus  affixis  pro  cellulorum  nervearum  processibus 
habendas  esse,  quum  hae  fibrae  in  monstri  nostri  retina 
adessent,  etiam  cellulas  nerveas  reperiri  potuisse  certe  ne- 
cesse  foret.  Quum  vero  ex  caeterorum  gangliorum  peri- 
phericorum analogia  conjicere  liceret,  cellulas  nerveas  etiam 
in  retina  non  ad  efformationem  perfectam  pervenisse,  sine 
dubio  necesse  fuit  etiam  in  fibris  radialibus  nonnullas  ab- 
normitates cerni.  Quae  quum  omnino  defuerint,  etiam  gra- 
na conosque  et  bacilla  pro  cellularum  nervearum,  organo- 
rum neurogenotrophorum  quae  dicuntur,  processibus  habere 
nequimus,  sed  ea  utique  per  se  exstare,  arbitrari  debe- 
mus. Horum  elementorum  connexus  anatomicus,  si  vere 
existimes , tantum  observationibus  perpaucis  innititur,  quae 
eo  magis  solae  exstant  si  reputaveris,  quam  saepe  in  reti- 
nam inquisitum  fuerit,  quaeque  eo  minus  fide  dignae  sunt, 
si  respexeris  quam  facile  in  ejusmodi  disquisitionibus  subti- 
lissimis errores  admitti  queant.  Quo  accedit,  quod  horum 
elementorum  connexus  anatomicus  a nonnullis  postulatus 
respectu  physiologico  necessarius  non  est,  quoniam  physio- 
logicae retinae  functiones,  quamquam  hoc  nexu  deficiente, 
tamen  fieri  possunt,  similiter  atque  tactus  non  directo  ner- 
vorum sensitivorum  finibus,  sed  epithelio  prorsus  differenti 

adstrictus  videtur.  At,  quoquo  modo  res  sese  haberit,  hoc 

certe  constat,  propria  retinae  elementa,  ut  grana  bacillaque 
etc.,  non  iis  adnumerari  posse  telis,  quas,  quo  hodie  histo- 
logiae scientia  posita  est  gradu,  nerveas  dicere  solemus. 
Itaque,  utrum  elementa,  quae  diximus  ad  telam  conjunctivam 
referamus,  an  novum  iis  nomen  imponere  velimus,  si  recte 
dijudices,  non  magni  refert.  Atque  nostra  hic  Dorpati  mi- 


noris  intererat,  ut,  has  lormas  utique  telam  conjunctivam 
esse,  contenderemus,  quam,  naturae  nerveae  eas  non  esse, 
demonstraremus. 


Appendi! 

Postquam,  apta  agendi  ratione  adhibita,  ut  in  retina 
recenti  cellulas,  quae  omnia  nervearum  signa  haud  dubie  prae 
se  ferrent,  invenirem,  mihi  contigit,  etiam  praeparata  efficere 
conatus  sum,  quibus  sententias  de  elementorum  retinae  in- 
ter se  connexu  hodie  pervulgatas  aliquo  modo  aut  confir- 
mare aut  redarguere  liceret.  Quibus  investigationibus  insti- 
tutis, hoc  tantum  pro  certo  ponere  possum  manifestos  cel- 
lularum nervearum  processus  sursum  tendentes  in  stratum 
moleculare  ingredi  (Fig.  VI,  c) , saepe  ex  cellula  una  pro- 
cessibus tribus  vel  quattuor,  qui  in  stratum  moleculare  ab- 
eunt, proficiscentibus.  Nonnullis  vero  in  praeparatis  hoc 
mirationem  movit,  quod  praeter  cellulas  nerveas  etiam  fibras 
radiales  liberas  (Fig.  VI,  d)  finibus  conicis  obtusis  praeditas 
e strato  moleculari  prodire  plane  observavimus,  quas  cum 
cellulis  nerveis  non  cohaerere  certum  erat.  Itaque  secun- 
dum ea,  quae  ipse  vidi,  concedere  nolim,  internos  fibrarum 
radialium  fines,  quemadmodum  H.  Mu  e lier  (1.  c.  p.  72,  73) 
contendit,  cum  cellulis  nerveis  conjunctos  esse  easque  mem- 
branae limitanti  velut  adnectere.  Compluribus  in  locis  etiam 
processum  cellulae  nerveae  cum  grano  connexum  animad- 
vertere mihi  visus  sum;  quae  imago  tamen  quum  non  omni 
dubitatione  careret,  saepeque,  aqua  adjecta,  tale  granum, 
quod  adjunctum  esse  videbatur,  ablui  animadvertissem,  huic 

observationi  non  multum  momenti  tribuendum  esse  judicavi, 
ac  tantum  admonere  velim,  quam  lacile  observator  errori 
de  hoc  connexu  induci  possit. 


Explicatio  tabulae. 

Fig.  / segmentum  transversum  e monstri  nostri  retina  peti- 
tum proponit,  iu  quo  sola  strata  interna  servata  sunt,  a a Fibra- 
rum rete,  cujus  in  lacunis  libera  strati  granulosi  interni  grana  po- 
sita sunt,  b Fibrae  frustulum,  grano  a latere  applicato;  m stratum 
moleculare;  c stratum  cellulas  nerveas , quae  vocantur  continens. 
Quod  solis  e granis  constare,  inter  quae  interni  fibrarum  radialium 
fines  in  stratum  moleculare  se  conferant,  plane  cognoscitur.  Has 
partes  cellularum  natura  praeditas  esse,  eo  quoque  parum  est  veri- 
simile, quod  hic  illic  in  una  fibrae  lacuna  grana  duo  alterum  juxta 
alterum  posita  cernuntur;  d vasorum  stratum,  luminibus  eorum  dis- 
sectis ; e lumina  vasorum  nonnulla  sanguinis  corpusculis  ex  parte 
repleta.  Fibrarum  tractus  parallelum  membran.  limitanti  decursum 
ineuntes,  apertum  est,  cum  vasorum  parietibus  cohaerere,  f Interni 
vasis  parietis  epithelium  fusiforme.  Res  quingenties  amplificatae 
apparent. 

Fig.  II.  Segmentum  integrum  ex  monstri  ejusdem  retina  de- 
sumptura: a bacilla;  b coni;  c conorum  grana,  processibus  laterali- 
bus inter  se  juncta,  eoque  lineam  stratum  granulosum  externum  a 
bacilloso  limitantem  constituentia ; d stratum  granulosum  externum. 
In  margine  libero  ex  singulis  granis  fibras  proficisci  manifesto  cer- 
nitur. i Strat.  intergranulosa  intermedium,  quod,  fibris  radialibus 
transeuntibus,  speciem  offert  manifesto  striatam,  e Stratum  granu- 
losum internum,  cujus  grana  velut  libere  in  retis  fibrarum  crassi  la- 
cunas immersa  apparent;  f stratum  moleculare;  g stratum  cellulas  , 
nerveas,  quas  auctores  vocant,  continens,  quod  Blessig  stratum  gra- 
nulosum tertium  s.  intimum  appellat,  easdem,  quas  in  fig.  1,  ratio- 

nes  ostendit,  h Vasorum  stratum.  Vasa,  sicuti  in  fig.  I,  involu- 
cro tela  conjunctiva  composito  inter  se  coutinentur ; l membrana  li- 
mitans. Res  quingenties  amplificatae  cernuntur. 

Fig.  III.  Cellula  nervea  magna  processibus  quattuor  instru- 
cta, ex  quibus  unus  rursum  in  processus  tres  dividitur,  ex  vituli 
hebdomadum  octo  retina  recenti  petita.  Res  trecenties  amplificata. 

Fig.  IV.  Cellula  uervea  similis,  processibus  tribus  praedita, 
et  ipsa  tricenties  amplificata. 

Fig.  V.  Fibra  radialis  solitaria  ex  bovis  retina  acido  cbromico 
indurata:  a bacillum;  b tria  grana  ad  stratum  granulosum  pertinen- 
tia, uvarum  ad  instar  processibus  tenuibus  ad  fibram  radialem  affixa ; 
c retis  strati  granulosi  interni  reliquiae,  granis  quattuor  lacunas  ob- 
tinentibus; d fibrae  radialis  finis  internus  coni  instar  obtusus.  Res 
trecenties  amplificata. 

Fig.  VI.  Imago  e vituli  hebdomadum  quinque  retina  recenti 
desumpta:  a strati  granulosi  interni  reliquiae;  b stratum  mo- 

leculare; c cellularum  nervearum,  quas  vocant,  stratum.  E cellulis 
processus  in  stratum  moleculare  intrare,  plane  perspicitur;  d fibrae 
radiales  liberae,  inter  cellulas  nerveas  in  stratum  moleculare  s&  con- 
terentes. Res  trecenties  amplificatae. 


THESES 


1)  Corpuscula  telae  conjunctivae , quae  a cl.  Vir- 
cho  w „Bindegewebskorperchen“  vocantur , non  sunt  cel- 
lulae. 

2)  Quod  ambobus  oculis  res  simplices  videmus , a 
physiologis  explicari  non  potest. 

3)  Retina  est  organon  nerveum  centrale. 

4)  Medicus  non  habet  jura , sed  tantum  munera. 

5)  Non  exstat  dentitio  difficilis. 

6)  Homoeopathia  aegroto  non  prodest , sed  medico. 

7)  In  catarrho  narcotica  expectorantibus  praefe- 
renda sunt. 

8)  In  pneumonia  excitantia  optima  sunt  remedia. 


